**ประกาศสมาคมบริษัทหลักทรัพย์ไทย**

**ที่ กส. 2/2558**

**เรื่อง การจ่ายผลตอบแทนให้แก่ผู้แนะนำการลงทุน ผู้จัดการสาขา และหัวหน้าทีมการตลาด (ฉบับที่ 2)**

**---------------------------------------------------------**

โดยที่เห็นสมควรให้มีการทบทวนหลักเกณฑ์เกี่ยวกับการจ่ายผลตอบแทนให้แก่ผู้แนะนำการลงทุน ผู้จัดการสาขา และหัวหน้าทีมการตลาด ให้เกิดความเหมาะสมและสอดคล้องต่อการปฏิบัติงานและการดำเนินธุรกิจ

อาศัยอำนาจตามความในข้อ 22 แห่งข้อบังคับสมาคมบริษัทหลักทรัพย์ไทย โดยความเห็นชอบของคณะกรรมการตามที่ประชุมคณะกรรมการ เมื่อวันที่ 14 สิงหาคม 2558 สมาคมบริษัทหลักทรัพย์ไทยจึงกำหนดประกาศสมาคมบริษัทหลักทรัพย์ไทย เรื่อง การจ่ายผลตอบแทนให้แก่ผู้แนะนำการลงทุน ผู้จัดการสาขา และหัวหน้าทีมการตลาด เพื่อให้สมาชิกสมาคมถือปฏิบัติดังนี้

ข้อ 1 ให้เพิ่มความดังต่อไปนี้เป็นวรรคสองของข้อ 4 แห่งประกาศสมาคม ที่ กส. 1/2558 เรื่อง การจ่ายผลตอบแทนให้แก่ผู้แนะนำการลงทุน ผู้จัดการสาขา และหัวหน้าทีม

“ทั้งนี้ สมาชิกไม่ต้องนำค่ารับรอง ตามข้อ 4 (6) และ ค่าน้ำมัน ค่าที่จอดรถ ค่าโทรศัพท์ ตามข้อ 4(10) มานับรวมเป็นค่าตอบแทนรวมของผู้จัดการสาขา หัวหน้าทีมการตลาด หรือผู้ช่วย (ถ้ามี) แต่ให้ดำเนินการตามหลักเกณฑ์และเงื่อนไข ดังต่อไปนี้

1. กรณีผู้จัดการสาขา หัวหน้าทีมการตลาด หรือผู้ช่วย (ถ้ามี) ที่ได้รับค่าตอบแทนที่คำนวณจากอัตรา  
   ร้อยละ 27.5 หรือร้อยละ 13.75 ของรายได้ค่าธรรมเนียมหรือรายได้ค่าธรรมเนียมผ่านระบบออนไลน์ ให้สมาชิกนำค่ารับรอง ตามข้อ 4 (6) ค่าน้ำมัน ค่าที่จอดรถ ค่าโทรศัพท์ ตามข้อ 4(10) มาหักจากค่าตอบแทนดังกล่าวข้างต้น กรณีในรอบการคำนวณการจ่ายโบนัสมียอดติดลบคงเหลือยกมา ให้  
   ยกยอดติดลบดังกล่าวไปเป็นค่าใช้จ่ายในการคำนวณกำไรเบื้องต้นของสาขาหรือทีมการตลาด
2. กรณีที่ผู้จัดการสาขา หัวหน้าทีมการตลาด หรือผู้ช่วย (ถ้ามี) ที่ไม่ได้รับค่าตอบแทนที่คำนวณจากอัตราร้อยละ 27.5 หรือร้อยละ 13.75 ของรายได้ค่าธรรมเนียมหรือรายได้ค่าธรรมเนียมผ่านระบบออนไลน์ ให้สมาชิกนำค่ารับรอง ตามข้อ 4 (6) ค่าน้ำมัน ค่าที่จอดรถ ค่าโทรศัพท์ ตามข้อ 4(10) ไปเป็นค่าใช้จ่ายในการคำนวณกำไรเบื้องต้นของสาขาหรือทีมการตลาด”

ประกาศนี้มีผลบังคับตั้งแต่วันถัดจากวันประกาศเป็นต้นไป

ประกาศ ณ วันที่ 7 กันยายน 2558

(นางภัทธีรา ดิลกรุ่งธีระภพ)

นายกสมาคม